b'\n_START_ARTICLE_\nShu Qi\n_START_SECTION_\nKerjaya awal\n_START_PARAGRAPH_\nDilahirkan di Bandaraya Sindian, Kaunti Taipei, Shu Qi berpindah ke Hong Kong ketika berusia 17 tahun. Di Hong Kong, dia menjadi peragawati untuk majalah pornografi, dengan gambarnya ditampilkan pada kulit Penthouse Hong Kong terbitan Februari 1995. Selepas muncul dalam sebilangan filem pendek pornografi ringan, Shu Qi menjadi bintang pornografi pujaan yang pertama untuk menyertai filem aliran utama apabila dia mengikat kontrak dengan Manfred Wong, penerbit filem Hong Kong, untuk berlakon dalam sebilangan filem pornografi ringan seperti Sex & Zen II.\n_START_SECTION_\nReputasi\n_START_PARAGRAPH_\nWalaupun penglibatannya dalam filem pornografi ringan pada peringkat awal kerjayanya, Shu Qi berjaya mengatasi tekanan yang berasal daripada budaya Cina yang konservatif dan mencapai kepopularan menerusi bakat pelakonan dan wajahnya yang menarik. Dia telah diperingkatkan dengan tekal sebagai salah satu daripada 99 wanita yang paling menggiurkan di dunia oleh AskMen.Com._NEWLINE_Antara lelaki yang Shu Qi dikatakan berasmara termasuk Leon Lai dan Wang Leehom._NEWLINE_Pada 2008, Shu Qi dipilih oleh E!, saluran hiburan Amerika, sebagai "Pelakon Wanita dengan Bibir Yang Paling Seksi di Dunia".\n_START_SECTION_\nKarya lain\n_START_PARAGRAPH_\n"Hong Kong" (2008) \xe2\x80\x94 lawatan berjalan audio oleh Louis Vuitton dan Soundwalk .'